Návrh VYKONÁVACIE NARIADENIE RADY, ktorým sa mení nariadenie (EÚ) č. 461/2013, ktorým sa ukladá konečné vyrovnávacie clo na dovoz určitého polyetyléntereftalátu (PET) s pôvodom v Indii na základe preskúmania pred uplynutím platnosti podľa článku 18 nariadenia (ES) č. 597/2009 /* COM/2014/051 final - 2014/0026 (NLE) */





DÔVODOVÁ SPRÁVA 1. Kontext návrhu 110 || · Dôvody a ciele návrhu Tento návrh sa týka uplatňovania nariadenia Rady (ES) č. 597/2009 z 11. júna 2009 o ochrane pred subvencovanými dovozmi z krajín, ktoré nie sú členmi Európskeho spoločenstva[1] (ďalej len „základné nariadenie“), v konaní týkajúcom sa dovozu určitého polyetyléntereftalátu (PET) s pôvodom okrem iného v Indii. · Všeobecný kontext Tento návrh sa predkladá v kontexte vykonávania základného nariadenia a týka sa odvolania akceptácie troch cenových záväzkov predtým prijatých Komisiou (rozhodnutím 2000/745/ES[2] zmeneným rozhodnutím 2005/697/ES[3] a rozhodnutím Komisie 2013/223/EÚ[4]) v rámci uvedeného antisubvenčného konania. 139 || · Existujúce ustanovenia v oblasti návrhu Nariadením (EÚ) č. 461/2013[5] Rada uložila konečné vyrovnávacie clo na dovozy určitých druhov polyetyléntereftalátov (ďalej len „PET“) s pôvodom v Indii. Komisia rozhodnutím 2000/745/ES, zmeneným rozhodnutím 2005/697/ES a rozhodnutím Komisie 2013/223/EÚ, prijala tri cenové záväzky od indických spoločností. 141 || · Súlad s inými politikami a cieľmi Únie Neuplatňuje sa. Konzultácie so zainteresovanými stranami a posúdenie vplyvu || · Konzultácie so zainteresovanými stranami 219 || Zainteresované strany, ktorých sa konanie týka, mali možnosť vyjadriť svoje pripomienky v súlade s článkom 13 ods. 9 základného nariadenia. || · Získavanie a využívanie expertízy 229 || Externá expertíza nebola potrebná. 230 || · Posúdenie vplyvu Tento návrh je výsledkom vykonávania základného nariadenia. Základné nariadenie neobsahuje ustanovenie vyžadujúce všeobecné posúdenie vplyvu, obsahuje však úplný zoznam podmienok, ktoré sa musia posúdiť. Právne prvky návrhu 305 || · Zhrnutie navrhovaného opatrenia Komisia sa rozhodla odvolať tri cenové záväzky vzhľadom na zmenu podmienok počas ich plnenia. V prípade jedného vývozcu je odvolanie aj dôsledkom toho, že daný podnik opakovane porušoval povinnosť podávania správ. Zodpovedajúcim spôsobom by sa preto malo zmeniť aj príslušné nariadenie Rady, ktorým sa ukladá konečné vyrovnávacie clo. Preto sa navrhuje, aby Rada prijala pripojený návrh nariadenia, ktorý by sa mal uverejniť v Úradnom vestníku Európskej únie. 310 || · Právny základ Nariadenie Rady (ES) č. 597/2009 z 11. júna 2009 o ochrane pred subvencovanými dovozmi z krajín, ktoré nie sú členmi Európskeho spoločenstva. 329 || · Zásada subsidiarity Návrh patrí do výlučnej právomoci Únie. Zásada subsidiarity sa preto neuplatňuje. || · Zásada proporcionality Návrh je v súlade so zásadou proporcionality z týchto dôvodov: 331 || Forma opatrenia je opísaná v uvedenom základnom nariadení a je mimo rozsahu pôsobnosti vnútroštátneho rozhodovania. 332 || Uvedenie údajov o spôsobe, akým sa finančná a administratívna záťaž Únie, vlád členských štátov, regionálnych a miestnych orgánov, hospodárskych subjektov a občanov minimalizuje a ako je úmerná cieľu návrhu, sa na tento prípad nevzťahuje. || · Výber nástrojov 341 || Navrhované nástroje: nariadenie. 342 || Iné prostriedky by neboli primerané z tohto dôvodu: uvedeným základným nariadením sa nestanovujú alternatívne možnosti. 4. Vplyv na rozpočet 409 || Návrh nemá žiadny vplyv na rozpočet Únie. 2014/0026 (NLE) Návrh VYKONÁVACIE NARIADENIE RADY, ktorým sa mení nariadenie (EÚ) č. 461/2013, ktorým sa ukladá konečné vyrovnávacie clo na dovoz určitého polyetyléntereftalátu (PET) s pôvodom v Indii na základe preskúmania pred uplynutím platnosti podľa článku 18 nariadenia (ES) č. 597/2009 RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na nariadenie Rady (ES) č. 597/2009 z 11. júna 2009 o ochrane pred subvencovanými dovozmi z krajín, ktoré nie sú členmi Európskeho spoločenstva[6] (ďalej len „základné nariadenie“), a najmä na jeho článok 13, so zreteľom na návrh predložený Európskou komisiou po konzultácii s poradným výborom, keďže: A. PREDCHÁDZAJÚCI POSTUP (1) Vyrovnávacie opatrenia na dovozy polyetyléntereftalátu (PET) s pôvodom v Indii boli účinné od roku 2000[7]. Tieto opatrenia boli naposledy potvrdené vykonávacím nariadením Rady č. 461/2013[8] na základe preskúmania pred uplynutím platnosti. (2) Antidumpingové opatrenia na dovozy PET s pôvodom v Indii boli účinné od roku 2000[9]. Zachovanie týchto opatrení bolo naposledy potvrdené vykonávacím nariadením Rady č. 192/2007[10] na základe preskúmania pred uplynutím platnosti. Dňa 24. februára 2012 Komisia začala ďalšie preskúmanie pred uplynutím platnosti. Vykonávacím rozhodnutím 2013/226/EÚ[11] Rada zamietla návrh Komisie na vykonávacie nariadenie Rady, ktorým sa malo potvrdiť zachovanie antidumpingového cla na dovozy PET s pôvodom okrem iného v Indii, preto príslušné antidumpingové opatrenia stratili platnosť. (3) Rozhodnutím 2000/745/ES[12] Komisia v roku 2000 prijala cenové záväzky („záväzky“) ponúknuté v súvislosti s antidumpingovým a antisubvenčným konaním, okrem iného aj od indických spoločností: Pearl Engineering Polymers Limited („Pearl“) a Reliance Industries Limited („Reliance“). Rozhodnutím 2005/697/ES[13], ktorým sa mení rozhodnutie 2000/745/ES, Komisia prijala záväzok indickej spoločnosti South Asean Petrochem Limited, ktorá v dôsledku fúzie zmenila svoj názov na Dhunseri Petrochem & Tea Limited („Dhunseri“)[14]. B. ODVOLANIE ZÁVÄZKOV A ZMENA NARIADENIA (EÚ) č. 461/2013 (4) Rozhodnutím XX[15] Komisia odvolala prijatie záväzkov, ktoré ponúkli tri indické spoločnosti, Dhunseri, Reliance a Pearl. Preto článok 1 ods. 4 a článok 2 nariadenia (EÚ) č. 461/2013 spolu s prílohou k uvedenému nariadeniu by sa mali zodpovedajúcim spôsobom vypustiť. Na základe toho by sa na dovozy PET vyrábaného spoločnosťami Dhunseri, Reliance a Pearl (doplnkový kód TARIC A585 pre Dhunseri, doplnkový kód TARIC A181 pre Reliance a doplnkový kód TARIC A182 pre Pearl) malo vzťahovať konečné vyrovnávacie clo uložené podľa článku 1 ods. 2 nariadenia (EÚ) č. 461/2013. PRIJALA TOTO NARIADENIE: Článok 1 1. Článok 1 ods. 4 a článok 2 nariadenia (EÚ) č. 461/2013 a príloha k uvedenému nariadeniu sa vypúšťajú. 2. Článok 1 ods. 5 nariadenia (EÚ) č. 461/2013 sa stáva článkom 1 ods. 4. 3. Článok 3 nariadenia (EÚ) č. 461/2013 sa stáva článkom 2. Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. V Bruseli Za Radu predseda [1] Ú. v. EÚ L 188, 18.07.2009, s. 93. [2] Ú. v. ES L 301, 30.11.2000, s. 88. [3] Ú. v. EÚ L 266, 11.10.2005, s. 62. [4] Ú. v. EÚ L 135, 22.5.2013, s. 19. [5] Ú. v. EÚ L 137, 23.5.2013, s. 1. [6] Ú. v. EÚ L 188, 18.7.2009, s. 93. [7] Ú. v. ES L 301, 30.11.2000, s. 1. [8] Ú. v. EÚ L 137, 23.5.2013, s. 1. [9] Ú. v. ES L 301, 30.11.2000, s. 21. [10] Ú. v. EÚ L 59, 27.2.2007, s. 1. [11] Ú. v. EÚ L 136, 23.5.2013, s. 12. [12] Ú. v. ES L 301, 30.11.2000, s. 88. [13] Ú. v. EÚ L 266, 11.10.2005, s. 62. [14] Ú. v. EÚ C 335, 11.12.2010, s. 7. [15] Pozri stranu XX tohto úradného vestníka.